ผบช.สตม.แถลง สั่งรวบ3ผู้ต้องหา รัสเซีย2กับจิงโจ้1 แอบกบดานไทย
รวบผู้ต้องหาสำคัญ 3 ราย ตามหมายจับตำรวจสากล หรืออินเตอร์โพล หนีมากบดานไทยในคราบนักท่องเที่ยว บางรายสร้างหลักปักฐานได้เมียเป็นคนไทย ทำมาค้าขายเป็นหลักแหล่ง ตำรวจติงได้ข้อมูลคนร้ายล่าช้าต้องใช้เวลาตรวจสอบเป็นเดือนกว่าจะรู้มีหมายจับติดตัว ล้อมกรอบเชิญประชุมผู้แทนอินเตอร์โพล กับหน่วยงานที่เกี่ยวข้องจนยอมให้เชื่อมสัญญาณโดยตรงสกัดกั้นคนร้ายข้ามชาติ,ผบช.สตม.แถลงรวบ 3 ผู้ต้องหาก่อคดีหลบหนีเข้ามากบดานในไทย เปิดเผยขึ้นที่ บช.สตม. เมื่อเวลา 13.30 น. วันที่ 18 ต.ค. พล.ต.ท.ณัฐธร เพราะสุนทร ผบช.สตม.แถลงข่าวจับกุมผู้ต้องหา 3 คดี โดย 2 คดีแรก เป็นผู้ต้องหาชาวรัสเซีย ตามหมายจับของประเทศรัสเซีย และตำรวจสากล คือนายเอ็ดดวล มัลคอฟ อายุ 44 ปี ข้อหา ลักลอบนำเข้าสารเคมีร้ายแรง นายยูคิน เอฟเยนี อายุ 39 ปี ข้อหาฉ้อโกง และนายเทรเวอร์ ยาร์ดลีย์ ชาวออสเตรเลีย อายุ 71 ปี เป็นบุคคลที่สถานเอกอัครราชทูตประเทศออสเตรเลีย แจ้ง สตม.เฝ้าระวังเนื่อง จากเคยต้องโทษจำคุกข้อหาอนาจาร และล่วงละเมิดทางเพศเด็ก,พล.ต.ท.ณัฐธร ผบช.สตม.กล่าวว่า การจับกุมใช้ข้อมูลจากสถานทูตและหน่วยงานที่เกี่ยวข้องกับอาชญากรรมข้ามชาติ คนร้ายข้ามชาติ ที่มากระทำความผิด ในประเทศไทยและหลบเข้ามาซ่อนตัวอยู่ในประเทศไทย โดย 2 รายแรก จับกุมได้ที่ย่านพัทยา จ.ชลบุรี มีหมายจับจากประเทศออสเตรเลียและมีหมายแดงของอินเตอร์โพล หนีคดีเข้ามาประกอบธุรกิจ รายแรกคือ นายเอ็ดดวล มัลคอฟ หลบหนีคดีค้าสารเคมีที่มีอันตรายร้ายแรง และถูกดำเนินคดีที่ประเทศรัสเซีย ศาลชั้นต้นตัดสินลงโทษ 5 ปี แต่ประกันตัวต่อสู้คดีและหลบหนีเข้ามาหลบซ่อนตัวอยู่ในประเทศไทยทำธุรกิจที่พัทยา ส่วนรายที่ 2 นายยูคิน เอฟเยนี เป็นเจ้าหน้าที่ฝ่ายการเงิน บริษัทแห่งหนึ่ง ได้ปลอมแปลงเอกสารการเงินและโอนเงินเข้าบัญชีตัวเองหลบหนีเข้ามาประเทศไทย ไปอาศัยอยู่ที่พัทยา กำลังจะเปิดร้านฟาสต์ฟู้ดฮอตด็อก ส่วนรายที่ 3 นายเทรเวอร์ ยาร์ดลีย์ ถูกดำเนินคดีเกี่ยวกับการทำอนาจารและล่วงละเมิดทางเพศเด็กหญิง ที่ออสเตรเลียและหลบหนีเข้าประเทศลาวแล้วเดินทางเรือข้ามฝั่งมาที่ประเทศไทย มีภรรยาคนไทยอยู่ที่ จ.อุดรธานี จับกุมได้จากการประสานข้อมูลจากตำรวจ เอเอฟพี ของสถานทูตประเทศออสเตรเลีย,ผบช.สตม.กล่าวอีกว่า ผู้ต้องหาทั้ง 3 ราย เป็นอาชญากรที่หลบซ่อนตัวอยู่ในประเทศไทย ถ้าถามว่าทำไมคนพวกนี้สามารถหลบซ่อนตัวได้อย่างไร ต้องบอกว่าตอนเข้ามาเราไม่รู้ว่าเขาเป็นคนร้าย เพราะเข้ามาในคราบนักท่องเที่ยว กว่าจะรู้ว่ามีหมายจับของอินเตอร์โพล ต้องใช้เวลาตรวจสอบเป็นวันเป็นเดือน แถมข้อมูลก็เข้ามาล่าช้า ถ้าได้รับข้อมูลไวจะมีประโยชน์ ต่อการสกัดกั้นคนไม่ดีไม่ให้เข้าประเทศ,พล.ต.ท.ณัฐธรกล่าวต่ออีกว่า ต่อไปในส่วนหมายจับของอินเตอร์โพลได้มีการเชิญผู้แทนของอินเตอร์โพลประจำประเทศไทยรวมทั้งตำรวจไทยที่ทำหน้าที่อินเตอร์โพล เจ้าหน้าที่เทคโนของศูนย์ เทคโนโลยีสารสนเทศ สตช. เจ้าหน้าที่ตรวจคนเข้าเมือง รวมทั้งเจ้าหน้าที่กองการต่างประเทศได้ประชุมถึงเรื่องนี้ จนได้ข้อสรุปว่าอินเตอร์โพลจะยอมให้เชื่อมข้อมูลโดยตรงจากฐานข้อมูลหมายจับอินเตอร์โพล ที่อยู่ที่เมืองลีออง ประเทศฝรั่งเศส และทางด้านเทคนิคก็สามารถทำได้ทันทีที่มีการอัพเดตเรื่องหมายจับของอินเตอร์โพล และหลังจากนี้ สตช.จะได้มีการลงนามทำสัญญากับอินเตอร์โพลต่อไป เพื่อเป็นประโยชน์การสกัดกั้นคนร้าย และโครงการนี้ยังมีผลตรวจสอบและคัดกรองผู้โดยสารล่วงหน้าได้ โดยคาดจะเริ่มใช้วันที่ 1 ธ.ค.นี้,มีรายงานว่า ยังมีผลการจับกุมชาวต่างชาติแอฟริกันที่กระทำผิดต่อ พ.ร.บ.คนเข้าเมือง 12 ราย แบ่งเป็นเข้ามาในราชอาณาจักรโดยไม่ได้รับอนุญาต 5 ราย และอยู่เกินเวลาที่กำหนดอีก 7 ราย บางส่วนถูกกักตัวที่เรือนจำพิเศษกรุงเทพมหานคร และส่งกลับไปแล้ว 2 ราย เป็นชาวนอร์เวย์และชาวไต้หวัน
รวบผู้ต้องหาสำคัญ 3 ราย ตามหมายจับตำรวจสากล หรืออินเตอร์โพล หนีมากบดาน ไทยในคราบนักท่องเที่ยว บางรายสร้างหลักปักฐานได้เมียเป็นคนไทย ทำมาค้าขายเป็นหลักแหล่ง
ข่าวหน้า1,จับกุม,จับผู้ต้องหา,กบดานในไทย,หมายจับตำรวจสากล,อินเตอร์โพล,ผบช.สตม.,ชาวรัสเซีย,ลักลอบนำเข้าสารเคมีร้ายแรง,ณัฐธร เพราะสุนทร,อาชญากรรมข้ามชาติ,ข่าว,ไทยรัฐออนไลน์,ข่าวทั่วไทย